Aass Bryggeri

Aass Bryggeri ble grunnlagt i 1834 i Drammen og er Norges eldste eksisterende bryggeri. Bryggeriet har hele tiden ligget ved Nedre Sund på Bragernes i Drammen.  

Bryggeriet solgte i 2020 30,1 millioner liter øl, som er en økning på 1,7 % fra 2019. Aass har pr. 2021 omkring 100 ansatte som produserer om lag 30 forskjellige øltyper, mineralvann og sider. Blant produktene er Aass Bock, et bock-øl som med 6 % alkohol selges gjennom Vinmonopolet og i tillegg eksporteres en del til blant annet USA.

Administrerende direktør er Christian August Knudsen Aass.

 Historie 
Aass Bryggeri ble grunnlagt i 1834 av brygger og bakeren Ole Pehrson, som også drev bryggeri på Strømsø. I 1842 måtte han selge eiendommen ved Nedre sund på auksjon grunnet gjeld. Bryggeriet ble overtatt av Halvor Ellingsen som utvidet produksjonen med øltypen "bayersk øl". I 1860 ble bryggeriet overtatt av kjøpmannen H. F. Gjessing og bondegutten Poul Lauritz Aass fra Øvre Eiker, sammen drev de bryggeriet Gjessing & Aass fram til 1867.

 1. Generasjon 
Poul Lauritz Aass overtok bryggeriet og ble fullstendig eier av bygget og bryggeriet i 1866. I tiden som fulgte startet han en etappevis utvidelse bryggeriet, som har fortsatt til nyere tid.
 2. Generasjon 
Poul Lauritz Aass' sønn, Jens Landmark Aass , tok over driften etter sin far i 1898. Landmark Aass reiste 19 år gammel til Tyskland for å lære seg hvordan de driftet bryggerier. Før han tiltrådte stillingen som bryggerimester for Aass bryggeri i 1898 arbeidet han for både Aass bryggeri og Dahls bryggeri. Under Landmark Aass' ledelse ble bryggeriet modernisert, blant annet med maskineri som effektiviserte driften, og varebiler for distribusjon over større områder.

 3. Generasjon 
Detlev John Schmidt Aass overtok driften av bryggeriet i 1939. På denne tiden hadde bryggeriet en gulvflate på 7000 kvadratmeter fordelt på åtte bygg. Starten ble tøff for den nye direktøren som overtok driften under andre verdenskrig. Krigen førte til mangel på råvarer og ølet måtte tynnes og rasjoneres. I 1957 startet Aass distribusjon av Coca-Cola og senere tapping.

 4. Generasjon 
Terje Aass overtok driften fra sin far i 1979. Fra 1999 overtar bryggeriet retten til merkenavnet Lundetangen som var i drift mellom 1854 til 1986. I 2000 etter 43 år med tapping av Coca Cola opphører avtalen. I 2008 kjøpte Aass nabobygget fra 1902 for å sikre seg ekspansjonsmuligheter. 

 5. Generasjon 
Christian August Knudsen Aass overtok i 2013 driften fra Terje Aass etter 34 år som direktør.

Bryggeriet har blitt utvidet flere ganger, men stilen har hele tiden vært ivaretatt, og bygningsmassen fremstår som en samlet enhet. Bygningsmassens beliggenhet ved Drammenselva er blitt en viktig og karakteristisk del av Drammens utseende, og er synlig fra jernbanelinjen gjennom byen.
miniatyr|Gammel reklame for Solo fra Aass Bryggeri i Drammen.
Fram til 2014 var Aass medeier i A/S Solo.

 Bildegalleri 

 Referanser

 Litteratur 




 Eksterne lenker 




Kategori:Norske bryggerier
Kategori:Næringsliv i Drammen
Kategori:Selskaper etablert i 1834
Kategori:1834 i Norge